ארה אדומת מצח

ארה אדומת מצח (שם מדעי: Ara rubrogenys; למרות שהאקדמיה ללשון נתנה שם זה למין Ara miltaris) הוא מין של תוכי האנדמי למחוז הררי קטן ומדברי בבוליביה, ונמצא בסכנת הכחדה. תוכי זה נפוץ בשבי אך לא כחיית מחמד. תוכי זה ידוע גם כארת לפרשניה, על שם האורניתולוג הצרפתי פרדריק דה לפרשנייה, שהיה ראשון לתאר את המין.

תיאור 
אורכה של ארה זו 55-60 ס"מ. צבעה בעיקר ירוק ויש לה מצח אדום, כתם אדום מעל האוזניים ואדום בוהק או כתום מתחת לכנפיים. יש לה עור ורדרד המשתרע סביב העיניים. בנוסף, עיקול הכנפיים שלה ונוצות הכנף הראשיות הן אדומות.

תפוצה ובית גידול 
תפוצת ארה אדומת מצח מוגבלת לאזור הררי קטן של דרום מרכז בוליביה הממוקם כ-200 ק"מ ממערב לסנטה קרוז. בית הגידול של הארה מאופיין בצמחייה טבעית שכוללת קקטוסים, עצים קוצניים ושיחים. האקלים הוא צחיח למחצה עם לילות קרים וימים חמים. רוב הארות מקננים בחורים בעצים גדולים, אבל לרוב בסדקים אנכיים בצוקים. ארה זו נלכדת על ידי סחר בחיות מחמד ונהרגת על ידי חקלאיים מקומיים בעקבות פשיטה על יבולים.

גלריה

קישורים חיצוניים 

 ארה אדומת מצח באתר NCBI (באנגלית)
 ארה אדומת מצח באתר Animal Diversity Web (באנגלית)
 ארה אדומת מצח באתר האנציקלופדיה של החיים (באנגלית)
 ארה אדומת מצח באתר GBIF (באנגלית)

הערות שוליים

בעלי חיים שתוארו ב-1847
טקסונים שתוארו בידי פרדריק דה לפרסניה
תוכיים
בוליביה: עופות